# Decret 137/2008 sobre la denominació oficial de l'entitat local menor de Mareny de Barraquetes

L’entitat local menor el Mareny, en la sessió del dia 7 de setembre de 2007, va sol·licitar el canvi del nom actual de l’entitat per la forma exclusiva en valencià de Mareny de Barraquetes.
El Ple de l’Acadèmia Valenciana de la Llengua, en la sessió de 23 de maig de 2008, va adoptar acord en què informava favorablement el canvi de denominació proposat.
La Llei 4/1983, de 23 de novembre, de la Generalitat, d’Ús i Ensenyament del Valencià, disposa en l’article 15.1 que correspon al Consell determinar els noms oficials dels municipis de la Comunitat Valenciana. Per la seua banda, el Decret 58/1992, de 13 d’abril, del Consell, pel qual es regula el procediment per a l’alteració del nom dels municipis, estableix en l’article 8 que el procediment s’aplicarà als canvis de nom dels nuclis de població que constituïsquen entitats locals d’àmbit inframunicipal.
En virtut de tot això, de conformitat amb l’expedient instruït per l’entitat local menor el Mareny per a la modificació de la denominació actual de l’entitat per la forma exclusiva en valencià Mareny de Barraquetes, en el qual s’acredita el compliment de les prescripcions exigides en la legislació vigent, a proposta del conseller de Presidència i amb la deliberació prèvia del Consell, en la reunió del dia 19 de setembre de 2008,
DECRETE
Article únic
L’entitat local d’àmbit territorial inferior al municipal el Mareny, en el terme municipal de Sueca, de la província de València, adoptarà la denominació exclusiva en valencià de Mareny de Barraquetes. Les referències que a l’antic nom hagueren realitzat els òrgans de l’Estat i altres organismes públics s’entendran fetes, a partir de la publicació del present decret en el Boletín Oficial del Estado, a la nova denominació.
Contra el present decret, que posa fi a la via administrativa, es pot interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l’endemà de la seua publicació, de conformitat amb el que establixen els articles 48, 107.3 i 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que els interessats puguen exercir qualsevol altra via que estimen oportuna.
València, 19 d setembre de 2008
El president de la Generalitat,
FRANCISCO CAMPS ORTIZ
El conseller de Presidència,
VICENTE RAMBLA MOMPLET

## Decrets que regulen l’alteració dels topònims valencians

* Decret 74/1984 de regulació de l'alteració del nom dels municipis valencians
* Decret 58/1992 de regulació de l'alteració del nom dels municipis valencians

## Enllaços relacionats amb el decret i el municipi

* Correcció d’errades del decret 137/2008 sobre la denominació oficial de l’entitat local menor de Mareny de Barraquetes.
* La publicació del decret al Diari Oficial de la Comunitat Valenciana, DOCV
* L’entitat municipal menor de Mareny de Barraquetes a la Viquipèdia
* La pàgina web de l'Ajuntament de Mareny de Barraquetes

## Enllaços diversos

* Llista dels municipis del País Valencià
* Llista dels municipis del País Valencià que han adaptat el topònim en valencià
* Llista dels municipis del País Valencià que tenen el topònim oficial diferent de la forma tradicional en valencià
* Llista dels decrets que oficialitzen els topònims en valencià
* Llista de l'Acadèmia Valenciana de la Llengua dels municipis valencians
* Pàgina Eines de Llengua de la Coordinadora de Dinamització Lingüística del País Valencià sobre els canvis de denominació dels municipis del País Valencià
* Llei d'ús i ensenyament del valencià
* Pàgina web del Diari Oficial de la Comunitat Valenciana, DOCV